RUŠENJE BRANA I VRŠIŠTA NA RIJECI 
MORAČI 


Rijeka Morača je na čitavom svom toku ispre- 
sijecana branama i pregradama. Na ovim branama 
prije rata postojala su vršišta za lov pastrmke. Sva 
vršišta bila su privatno vlasništvo. Godine 1947. za- 
branjena je upotreba ovih vršišta i lov na pastrmke 
mogao se obavljati jedino sa prutom i udicom. Me- 
dutim i pored ove odluke vršišta su se ipak koristila 
i riba lovila na nedozvoljen način. 


Ovih dana donešena je konačna odluka, da se 
sve brane i vršišta imaju razrušiti i odobren je kre- 
dit za te svrhe. Radovi su već otpočeli, tako da je 
razrušeno vršište pod mlinom Maudiča na Zagradi, 
vršišta pod hanovima, na Smili i niz drugih vršišta. 
Računa se da je na nekih dvadeset kilometara toka 
rijeke Morače bilo oko 50 pregrada i vršišta. Tek 
sada će ribe u rijeci Morači imati slobodno kreta- 
nje. 


IZ INOSTRANE LITERATURE 


stanovište, već navodi oba današnja stanovišta 
(bakterija, virus). Opisuje: tri oblika bolesti: 

kućina u trbušnoj šupljini, 2. promjene na koži, i 
3. opća mršavost. Prijenos bolesti vrši se ponajviše 
zaraženom ribom, ali i zdravim kliconošama. Pre- 
poruča raskužbu specijalnih vagona za prijevoz 
ribe | ribarskog posuđa s 10% vapnenim mlijekom, 
a mreža s tekućinom za konzerviranje. Potrebno je 
ča svako ribogojilište odnosno skup manjih ribogo- 
jilišta kao i slobodne vode jednog područja imađu 
vlastitu nasadnu ribu, ili ribu koja je uvijek istog 
podrijetla. Prilikom proljetnog nasađivanja treba 

ribe stavljati izravno iz zimovnjska u ribnjake. Po 
mogučnosti neka se ne miješa riba iz više zimov- 
njaka. Dobro je, da se ribnjaci nasade već u jesen. 
Budući da je opaženo da najviše oboljeva i ugiba 
dvogodišnji šaran (5+), preporuča se du se uvede 
dvogodišnji uzgoj Šarana. Treba nastojati da riba 
nasađena u proljeće ima odmah dovoljno hrane. 
Dvoržak je dokazao, da šarani uzimaju hranu već v 
rano proljeće, dok je voda još hladnija. Kao dodat 
na hrana dolazi u obzir samo hrana dobre kvalitete 
(fino mljevena lupina, kukuruz i žitarice). Ribe koje 
su bolest preboljele imaju prema njoj veću otpor- 
nost i njih treba upotrebljavati za daljnji uzgoj u 
vlastitom ribogojstvu. Prilikom suzbijanja mora po- 
stojati suradnja između šaranskih ribogojilišta i ri- 
barstva u slobodnim vodama. Tim mjerama već je 
uspjelo u južnim krajevima Čehoslovačke suzbiti 
ovu bolest. ra 


LOVACA: 


Izlet na GACKU 


Podstrekivani Punišinim opisivanjima prilika u 
Gackoj, nama Ogulincima sve je više rasla želja, da 
i sami dođemo u taj pastrvski raj. Mnogo puta se 
je o tome razgovaralo i dogovaralo, no redovito bi 
seželja rasplinula pred neumitnom stvarnosti: 
dnevna karta 200.— din, pa do 15 kg 120.— po kg, 
a preko toda 200.— po kg, pa put, pa ukratko — 
puno za obične smrtnike. Ali kad je jedna kalifor- 
nijska pastrva nedavno kratkim žamahom slomila 
Puniši špicu na njegovom elitnom muharskom štapu, 
tad je strast nadjačala sve prepreke i grupa od nas 
sedam iskoristila je priliku, da tu želju ostvari na 
prvomajske svečanosti. Oboružani do zuba potreb- 
nim priborom i još više poletom, uputili smo se pra- 
vac Ličko Lešće. Kako i ne bi, kad je ta Punišina 
kalifornijska bila dugačka, te nema tako dugake 
ruke na kojoj bi se to moglo pokazati, a tek koliko 
je bila teška, bolje ne pitajte. Ako je već na račun 
prvog maja, a što da žene ostanu same kod kuće 


čamiti. Tako se je društvo odmah i udvostručilo. 
Valja biti iskren pa priznati, ipak je u mješovitom 
društvu bilo ugodnije i veselije. Kako su se osje- 
čale gospođe, to bi one morale reći, no po svima 
vanjskim znacima — dobro. Neznam jedino, kako 
ime se dopala »spavaća soba« na štaglju. 

Stigavši na Gacku na mrijestilište ugodno smo se 
iznenadili zatekavši naše dobre prijatelje i znance 
iz Zagreba. Oni su stigli dan ranije. Pripovjeđaju 
kako su prošli u lovu. Odmah nakon dolaska grizla 
je kao luda. Njih šestorica su u roku od dvije ure 
ulovili preko 40 kg ribe. Išla je i na muhu ina 
blinker. Ulovili su više komada teških preko tri 
kilograma. Uostalom naš uvaženi predsjednik Sa- 
veza dr. Katušić je tu prošle godine na muhu ulo- 
vio odjedamput jednu kalifornijsku tešku 3,5 kg i 
jednu potočnu pastrvu od 15 kg. Sreća je bila, da 
su jedna drugoj kontrirale, t. j. potočna je zatezala 
prema dnu, dok je kalifornijska trzala u vis. Svu 


ulovljenu ribu Zagrepčani su vratili u vodu. Šta će 
im, tek sutra se vračaju kući ,pa će pred polazak 
uloviti druge. Uostalom, na mrijestilištu čeka vaga 
1 blok, pa ne bi bilo baš tako veselo, da bi pred oči- 
ma počeli titrati četverocifreni brojevi. 

Dakle, naš Puniša nije pretjerivao. Neki su ga 
naime malo sumnjičili, da na taj način nastoji re- 
klamirati poduzeće »Pastrva«. Ama sad mu čast. 
Dobivši ove inforamacije Ogulinci postaju odmah 
življi: raspakuje se pribor, sastavljaju štapovi, bi- 
raju bilakeri i mušice. Uostalom mi Ogulinci ima- 
mo Sekulićeve «mercbraune<. A koja pastrva ne bi 
zagrizla ovu kao naslikanu mušicu. Nedostaje joj 
još samo mikrometer, pa sama da poleti. Spremio: 
nam je i još jednu vrstu muha i nazvao ih »gacka- 
muhe«, a što je glavno, sve je to bio poklon. Dobar 
je ovaj naš »mladić« od sedamdeset let. Po svemu 
izgleda, kao da se on bavi čarolijama. Na njegove 
muhe idu ribe kao lude. A tek kad on sam lovi, čo- 
vjek bi rekao, da ribe >u repu« čekaju na red. One 
nesretnice na Mrežnici na drugo niti ne će, nego na 
Sekuličev smercbraun«. Dugo sam ja, mlatio padave 
po toj vodi s nekakvim češkim muhama, dok ko- 
načno nisam otkrio tu tajnu. No pošta na mlađima 
svijet ostaje, naučio je i nas »praviti mercbraune«. 
U toj predusretljivosti možda je i pretjerao, jer se 
lako može dogoditi, da učenici »zasjene« učitelja. 
Na vodu smo došli oko četiri poslije podne. Ugo- 
dno smo se iznenadili, vidjevši obalu rijeke bez 
ijedne vrbe i rakite. Samo korito relativno je du- 
boko i s dovoljnim količinama svježe vode i za vri- 
jeme ljetnje suše. Dno je potpuno obraslo podvod- 
nim biljem — rijetkost od plodnosti korita | dobrih 
uvjeta za razvitak prirodne hrane. Zaključujemo, da 
je tome uzrok, što se svake godine za vrijeme većih 
oborina rijeka razlijeva. Radi toga se na obalama 
nije moglo razviti drveće, jer ga voda redovito 
uguši. 

Na veliko iznenađenje i razočaranje muhari su 
se vratili bez ijednog »ugriza«, a i blinkeraši nisu 
prošli puno bolje. Isto su tako prošli i Zagrepčani. 
A šta sad? Gdje su ribe što grizu uvijek i na sve i 
svašta? Pa i tih 40 kg od jučer, »to su pripovjetke 
za djecue. Izdržava bogme Puniša mitraljesku 
vatru od riječi i prigovora. Da nije »junačkog ko- 
ljena«, tko zna, što bi još bilo s njim. Ukratko, taj 
se je dan završio općim porazom. Badava je i to, 
što je zbilja palo pravilno objašnjenje, da je prije 
podne pala kiša, poslije toga došlo je do naglog 
ohlađenja zraka, pa riba ne će i gotovo. 

Sutradan već u četiri ujutro svi smo na vođi. 
Muhari opet ništa, a blinkeraši jednu ili nijednu. 
Oko devet sati susrećem jednog Zagrepčana. I on 
ništa. Jada mi se, da je prekjučer toliku ribu vratio 


u vodu, a na kraju će otići kući bez ijednog ko- 
mada. U jedan sat poslije podne već se polazi na 
vlak. Kako mi je prilično »šupalj_ džepu, s te se 
strane puno niti ne uzrujavam. Neprekidno mi pred 
očima titra vaga i blok. Oko deset sati svi se kao na 
komandu sakupismo na lešćarskom motu. Svi smo 
neraspoloženi. Analiziraju se svi mogući uzroci ne- 
uspjehu, no sve to malo koristi. Približava se čas 
odlaska, a Gacka neumoljivo zakopčala svoja nje- 
dra i neće barem malo da nas obraduje čarima sa 
svoga dna, a u tome je ponekad i previše darežljiva. 

Nadajući se tako, odjednom primijetismo, da se je 
počelo oblačiti, a puhnu i vjetrić. Bez ijedne riječi 
svi se razletjesmo, svaki u svome pravcu. Na moju 
muhu već dva puta juriša poveća riba. Imam smo- 
lu, nije se zakvačila. Računam, ta je već prozrela 
prevaru. Ipak zaleti se i treći put i — objesi. Teški 
je oko kilograma. očima manevar zamaranja, za 
ribara športaša najuzbudljiviji trenuci. Vuče prema 
dnu. Znači, potočna je. Postepeno daje sve slabiji 
otpor. Zamara ju elastično vibriranje napetog štapa. 
Izvukoh je konačno na obalu. Ova bogme neće na- 
zad u vodu. Za nju još imam »šoldi«. Uživanje se 
tako nastavlja. Čuju se radosni usklici sa svih stra- 
na. Naš Mate od radosti igra s jedne strane šta 
a riba s druge. Postajemo sad i mi »razmetljivi«. 
Višak ribe vraća se u vođu. Oko jedanaest skuplja 
mo se kod mrijestilišta. Moj do malo prije ojađeni 
Zagrepčanin pojavljuje se s punom košarom ribe. 
Lice mu sija od zadovoljstva. Nakon ovakvog finiša 
sad se je Puniša raskokodakao. Njegovi sinočnji 
»agresori« diplomatski se ispričavaju. Pada zaklju 
čak, da na ovaj lički NHl vrijedi doči i još koji put, 
makar morali obmanjivati kućnu komandu, da mo- 
ramo mjesečno davati priloge za »međunarodni cr- 
veni križ«. Ukratko, divna je Gacka. Kako već re- 
koh, tamo je neugodna samo vaga i blok, pa i onaj 
Dane, što nam je stalno išao za petama. Bojao se je 
valda, da se netko ne utopi. Šta se može, i to mora 
biti. 

Uz malo šale potrudili smo se, da prikažemo 
ozbiljnu i ugodnu stvarnost. Stvarnost koja nas ve- 
seli i raduje. Gacke nema na daleko i na široko. 
Obradovat ćemo se, kad na ovakvom objektu bu- 
demo vidjeli dovršenu zgradu za mrijestilište, koja 
se već dosta dugo nalazi u izgradnji. Vjerujemo, da 
bi se ovdje isplatilo investirati i u vikend nastambe 
jeftinijeg tipa. U tome se slučaju ne bi nametao 
problem za smještaj stranaca športaša, te da im se 
pruži puni užitak. Bolje reklame u inozemstvu od 
toga za naše pastrvske vode ne bi trebali. U tome 
bi slučaju i mnogi od domaćih športaša rado proveo 
tamo svoj godišnji odmor. To bi bila garancija i za 
pozitivno financijsko poslovanje. 

Ing. Ferdo Šulentić 


